Iets kook tussen Spur, ‘Burger King’ | Netwerk24
’n Man is vroeg Donderdag in sy been geskiet toe hy omstreeks 04:00 die hek van hul kleinhoewe in die noorde van Pretoria vir sy vrou oopgesluit het sodat sy werk toe kon gaan.
Iets kook tussen Spur, ‘Burger King’
Deur Hanlie Stadler 03 Junie 2019 19:32
Iets braai tussen die Spur Corporation en Grand Parade Investments (GPI), wat die meesterlisensie vir Burger King in Suid-Afrika besit.
Albei maatskappye het Maandag in ’n Sens-verklaring omsigtigheidsverklarings uitgereik oor onderhandelinge met betrekking tot GPI se Spur-aandele.
GPI besit ’n belang van 17,5% in Spur.
Nie een van die twee dui aan of GPI nóg Spur-aandele wil koop of dalk van sy Spur-aandele wil verkoop nie.
Spur Corporation besit onder meer Spur Steak Ranches, Panarottis Pizza Pasta, John Dory’s Fish Grill Sushi, The Hussar Grill, Casa Bella, Captain DoRegos and RocoMamas.
GPI word as Spur se bemagtigingsvennoot beskou.
GPI was die afgelope jaar in die nuus nadat minderheidsaandeelhouers gekla het die groep bedryf te veel kosbelange. Sedertdien het GPI sy takke van Dunkin’ Donuts en Baskin-Robbins, twee Amerikaanse handelsname waarvan hy die meesterlisensie bekom het, laat likwideer omdat hulle enorme verliese gely het.
GPI het sy fortuin gemaak in dobbelbelange.
Die maatskappy se medestigter, Hassen Adams, het onlangs sy uitvoerende amp op die direksie prysgegee en is nou nie-uitvoerende voorsitter.
Heelwat senior personeel het die afgelope paar jaar by GPI die pad gevat, insluitend die een uitvoerende hoof ná die ander.
Meer oor: Burger King | Spur | Grand Parade Investments | Burgers
Geen inflasie op jou Spur-burger vanjaar
‘Omkeer-spesialiste’ belê in Burger King SA
Hoekom verkoop GPI se grootbaas R60 m. aandele?